‘पार्टी को खतरा फूल छाप कांग्रेसियों से’
ग्वालियर | कांग्रेस को असली खतरा उन कांग्रेसियों से है जो पूरे 4 साल ,11 महीने कांग्रेसी रहते हैं आैर चुनाव के ऐन वक्त पर एक महीने के लिए फूल छाप कांग्रेसी बन जाते हैं। यह बात शहर जिला कांग्रेस की संगठन सचिव विद्या देवी कौरव ने एक पत्र में कही है। शहर जिला कांग्रेस के अध्यक्ष दर्शन सिंह को लिखे पत्र में उन्होंने कहा है कि पार्टी के स्थापना दिवस पर दिए गए आपके भाषण में पार्टी में बाहर से घुस आए लोगों से सतर्क रहने की अपील चिंता का विषय है। इससे ऐसा लगता है कि पार्टी को एकजुट कर भाजपा के खिलाफ लड़ाई लड़ने की तैयारी की जगह बिखराव आैर चाटुकारिता को बढ़ावा मिल रहा है। इससे लगता है कि कांग्रेस की लड़ाई भाजपा से नहीं बल्कि खुद कांग्रेस से है।
hin_Deva hin_Deva